b'\n_START_ARTICLE_\nLeadenhall Market\n_START_PARAGRAPH_\nLeadenhall Market er et overd\xc3\xa6kket marked, der ligger p\xc3\xa5 Gracechurch Street i London. Der er adgang til markedet med bil via Whittington Avenue mod nord og Lime Street mod syd og \xc3\xb8st, og der er adgang for g\xc3\xa5ende fra en r\xc3\xa6kke sm\xc3\xa5 g\xc3\xa5gader._NEWLINE_Det er et af de \xc3\xa6ldste markeder i London og kan f\xc3\xb8res tilbage til 1300-tallet. Det ligger i den historiske del af City of Londons finansdistrikt._NEWLINE_Leadenhall Market er blevet brugt under indspilningerne af en r\xc3\xa6kke film. I Harry Potter og De Vises Sten (2001) blev det brugt som kulisse til omr\xc3\xa5det omkring Den Ut\xc3\xa6tte Kedel og Diagonalstr\xc3\xa6de. Det blev ogs\xc3\xa5 brugt i The Imaginarium of Doctor Parnassus, Hereafter, Brannigan og Love Aaj Kal. Det britiske synthpopband Erasure indspillede dele af musikvideoen til deres sang "Love to Hate You" (1991) i Leadenhall Market.'